Nidareid bru

Nidareid bru (også kalt Ila-brua) er en fotgjengerbro over Nidelva mellom Nidareid og Øya i Trondheim. Brua går over elven like sør for Ilen kirke og forbinder Ila med Trondheim Spektrum (tidligere Nidarøhallen) og resten av friområdene på Øya. Brua ble oppført armert betong i perioden 1963–1964 og er oppkalt etter gården Nidareid som ligger  på en høyde nord for broen. Denne brua har en seilingshøyde på 4,8 meter og en seilingsbredde på 21 meter.TIH.no, Bruer i Trondheim  – Informasjon om Nidareid bru hos Trondheimsfjorden Interkommunale Havn. Besøkt 5. november 2009

Nidareid bru ligger på samme plass som en midlertidig gangbro oppført til Trøndelagsutstillingen i 1930. Denne broen forbandt utstillingsområdet på Nidarø med fiskeriutstillingen som ble holdt på Skansen, men ble revet høsten samme år.

 Referanser 

 Litteratur 

Kategori:Broer i Trondheim
Kategori:1930 i Norge
Kategori:1964 i Norge
Kategori:Broer åpnet i 1930
Kategori:Broer åpnet i 1964
Kategori:Gangbroer i Norge
Kategori:Øya (Trondheim)
Kategori:Ila (Trondheim)